# Baltian rautatieasema (Tallinna)

### Wikipedia

Baltian rautatieasema (viroksi Balti Jaam) on Tallinnan vilkkain rautatieasema. Se sijaitsee aivan vanhan kaupungin vieressä, osoitteessa Toompuiestee 37.

## [muokkaa] Historia

Rautatieliikenne käynnistyi Baltian asemalta 24. lokakuuta 1870, jolloin Narvassa avattiin rautatielinja Paldiskista Tallinnan, Tapan, Narvan ja Iivananlinnan kautta Hatsinaan. Vuonna 1872 valmistui Hatsinan ja Krasnoje Selon välinen, 23,5 kilometriä pitkä rataosuus, joka mahdollisti liikennöinnin Tallinnasta Pietarin Baltian rautatieasemalle asti. Vuonna 1876 käynnistyi junaliikenne Tarttoon, kun Tapan ja Tarton välinen rautatie valmistui. Vuonna 1887 rataa jatkettiin Valgaan, jossa se yhdistyi Riian ja Pihkovan väliseen rautatiehen.

Asemarakennuksen on suunnitellut arkkitehti Otto Rudolf von Knüpffer. Rakennustöitä ei saatu päätökseen vielä liikennöinnin alkaessa vuonna 1870, vaan niitä jatkettiin vielä seuraavanakin vuonna. Asemarakennus kärsi pahoja vaurioita vuonna 1941, kun Neuvostoliiton joukot sytyttivät sen tuleen. Korjaustöitä tehtiin jo osittain vuonna 1945, mutta täydellinen peruskorjaus tehtiin vasta 1960–1966.

## [muokkaa] Liikenne

Baltian rautatieasemalta liikennöi kolme eri rautatieyhtiötä: Elektriraudtee, Edelaraudtee ja GoRail. Elektriraudtee hoitaa sähköjunaliikennettä Tallinnasta Aegviiduun, Riisipereen ja Paldiskiin. Edelaraudtee liikennöi kaukojunilla Tarttoon, Viljandiin, Narvaan ja Pärnuun. GoRail hoitaa yksinomaan Tallinnan ja Moskovan välistä kaukojunaliikennettä.

## [muokkaa] Palvelut

Asemarakennuksessa on palveluja kahdessa kerroksessa. Pohjakerroksessa ovat lipunmyynti, valuutanvaihto, pankkipalvelut sekä WC-, suihku- ja lastenhoitotilat. Asemalla on lisäksi matkatoimisto-, parturi-, optikko-, valokuva- ja ravintolapalveluja sekä kioskimyyntiä.

## [muokkaa] Aiheesta muualla

- Baltian rautatieaseman kotisivu: http://www.baltijaam.ee/

Haettu osoitteesta http://fi.wikipedia.org../../../b/a/l/Baltian_rautatieasema_%28Tallinna%29_8a84.html

Luokat: Viron rautatieasemat | Tallinna

##### Views

- Artikkeli
- Keskustelu
- Nykyinen versio

##### Etsi